internet vaartha 226 Views
హైదరాబాద్‌ : జిఎంఆర్‌ సంస్థ న్యూఢిల్లీ లో నిర్వహిస్తున్న అంతర్జాతీయ విమానాశ్రయంలో సౌరవిద్యుత్‌ప్లాంట్‌ను ప్రారంభించింది. ఐజిఐ సోలార్‌ప్లాంట్‌లో 7.84 మెగావాట్ల హరిత విద్యుత్‌ ఉత్పత్తి అవుతుంది. 2020నాటికి 20 మెగావాట్ల కు పెంచుతామని కంపెనీ ప్రకటించింది. స్వఛ్ఛ విద్యుత్‌కు ప్రధానిమోడీ ప్రోత్సాహిస్తున్న తరు ణంలో జిఎంఆర్‌గ్రూప్‌ ఎయిర్‌పోర్టుల్లో సౌరవిద్యుత్‌ ప్రాజెక్టులు అమలుచేస్తున్నారు. ఐక్యరాజ్యసమితి పర్యావరణ మార్పిడికి సంబంధించి నిర్వహిస్తున్న కార్యక్రమాల్లో ఢిల్లీ ఎయిర్‌పోర్టు ప్రపంచంలోనే మొట్టమొదటి ఎయిర్‌పోర్టుగా నిలిచిందని క్లీన్‌ డెవలప్‌మెంట్‌ ఎయిర్‌పోర్టుగా నిలిచిందని కంపెనీ ప్రకటించింది. సిఇఒ ఐప్రభాకరరావుమాట్లాడుతూ సౌరవిద్యుత్‌లో ప్రస్తుతం 2.14 మెగావాట్లనుంచి 7.84 మెగావాట్లకు పెంచామని, భవిష్యత్తులో 20 మెగావాట్లకు పెంచగలమని ధీమా వ్యక్తంచేశారు. ఇందిరాగాంధీ అంతర్జాతీయ విమానాశ్రయంలో ఏర్పాటయిన ప్లాంట్‌కు ప్రత్యేకతలున్నాయన్నారు. ఢిల్లీ అంతర్జాతీయ విమానాశ్రయం జిఎంఆర్‌గ్రూప్‌ జాయింట్‌ వెంచర్‌లో నగుస్తోంది. ఎయిర్‌పోర్ట్సు అథారిటీ ఆఫ్‌ ఇండియా, ఫ్రాపార్ట్‌ భాగస్వాములుగా ఉన్నాయి. ప్రభుత్వ, ప్రైవేటు భాగస్వామ్య పద్ధతిలో ఆర్థికసాయం, డిజై న్‌, బిల్డ్‌, ఆపరేట్‌, నిర్వహణ కార్యకలాపాలకు ఢిల్లీ ఎయిర్‌పోర్టు 30 ఏళ్లపాటు జిఎంఆర్‌ పరిధిలో ఉంటుంది. అలాగే మరో 30 ఏళ్లు పొడిగించుకునే అవకాశం ఉంది.